Diari Oficial de la Generalitat Valenciana


Sumari del DOGV 8633, del 12-09-2019 (2019/8627)

ACORD de 6 de setembre de 2019, del Consell, pel qual s'autoritza una transferència de crèdits del capítol 4 al capítol 7, en el pressupost del programa 315.10, Condicions de treball i administració de les relacions laborals, per import de 12.000 euros, així com modificacions en els seus annexos de transferències i subvencions, per a la inclusió de dues línies de transferència destinades a finançar el pressupost de la Fundació Tribunal d'Arbitratge Laboral de la Comunitat Valenciana. Expedient 11.002/19-020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8633

Data del DOGV
:   12-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8627


Data del document
:   06-09-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 de setembre de 2019, del Consell, pel qual s'autoritza una transferència de crèdits del capítol 4 al capítol 7, en el pressupost del programa 315.10, Condicions de treball i administració de les relacions laborals, per import de 12.000 euros, així com modificacions en els seus annexos de transferències i subvencions, per a la inclusió de dues línies de transferència destinades a finançar el pressupost de la Fundació Tribunal d'Arbitratge Laboral de la Comunitat Valenciana. Expedient 11.002/19-020. [2019/8627]  
L'annex de transferències i subvencions corrents del programa 315.10, Condicions de treball i administració de les relacions laborals, va incloure igual que en exercicis anteriors la línia de subvenció, de concessió directa S0834 «Conveni Fundació d'Arbitratge Laboral de la Comunitat Valenciana», dotada amb 613.000 euros, per a finançar les despeses de funcionament d'aquesta fundació.  
La Fundació Tribunal d'Arbitratge Laboral de la Comunitat Valenciana, té el seu origen en la Fundació per a la Solució Extrajudicial de Conflictes Col·lectius constituïda per CIERVAL, UGT-PV i CCOO.PV, inscrita en el Registre de Fundacions de la Generalitat Valenciana en 1996, posteriorment, amb la signatura del II Acord de Solució de Conflictes Laborals en la Comunitat Valenciana, en 1997 es va unir la CEPYMEV i es va crear el Tribunal d'Arbitratge Laboral de la Comunitat Valenciana per a estendre els procediments extrajudicials a altres aspectes. La seua gestió administrativa es va residenciar en la Fundació per a la Solució de Conflictes Col·lectius, que l'any 2000 va passar a denominar-se Fundació Tribunal d'Arbitratge de la Comunitat Valenciana i va adaptar els seus estatuts a la Llei 8/1998 de fundacions de la Comunitat Valenciana, i tenint caràcter de fundació privada.  
Perquè aquesta fundació puga complir el millor possible les seues funcions, el seu Patronat va acordar la modificació dels seus estatuts a fi de complir els requisits necessaris per a obtindre la consideració de fundació del sector públic instrumental de la Generalitat, en els termes que estableixen tant l'article 33 de la Llei 8/1998 de fundacions de la CV com el 157 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions. El canvi va ser aprovat pel Consell el 30 de novembre de 2018, juntament amb un augment de la dotació fundacional amb una aportació per part de la Generalitat de 50.000 euros.  
Per tot això en incorporar-se la Fundació com a nou ens del sector públic instrumental, complementa l'acord del Consell d'aprovació del pressupost de la fundació d'acord amb el que es preveu en la disposició transitòria quarta de la Llei 28/2018, de 28 de desembre, de pressupostos de la Generalitat per a 2019, i en aplicació del disposat en els articles 21 i 23 d'aqueixa llei, a proposta del conseller d'Hisenda i Model Econòmic, el Consell, prèvia deliberació, en la reunió de 6 de setembre de 2019,  
  
  
ACORDA  
  
Primer  
Autoritzar les següents modificacions en l'annex de transferències i subvencions corrents del programa 315.10 Condicions de treball i administració de les relacions laborals que suposen:  
a) La supressió tècnica de la línia de subvenció de concessió directa S0834, «Conveni Fundació Tribunal d'Arbitratge Laboral de la Comunitat Valenciana», conseqüència del seu canvi a fundació pública, dotada inicialment amb 613.000 euros, en els termes següents:  
  
b) La inclusió d'una línia de transferències destinada a finançar les operacions corrents del pressupost de la Fundació Pública Tribunal d'Arbitratge laboral de la Comunitat Valenciana per l'import i amb les dades descriptives que es detallen a continuació:  
  
Codi F0659 Denominació: finançament operacions corrents de la Fundació Tribunal d'Arbitratge Laboral de la Comunitat Valenciana  
Import: 600.020 Beneficiaris previstos: Fundació Tribunal d'Arbitratge Laboral de la CV  
Mode de concessió:  
Transferència a fundacions de la Generalitat Descripció i finalitat: finançament de les despeses de funcionament de la Fundació Tribunal d'Arbitratge Laboral de la CV  
 Aportació Generalitat no condicionada: 600.020,00  
  
  
  
Segon  
Autoritzar una minoració de crèdit en l'aplicació 97.78.24.157.86.7 per import de 12.000 euros.  
  
Tercer  
Autoritzar un augment de crèdit en l'aplicació 52.66.80.586.78.2 per import de 12.000 euros, i la inclusió en l'annex de transferències i subvencions de capital del programa d'una línia de transferència destinada a finançar les operacions de capital del pressupost de la Fundació Pública Tribunal d'Arbitratge Laboral de la Comunitat Valenciana, amb les dades descriptives que es detallen a continuació:  
  
Codi: F0660 Denominació: finançament operacions de capital de la Fundació Tribunal d'Arbitratge Laboral de la Comunitat Valenciana  
Import: 12.000 Beneficiaris previstos: Fundació Tribunal d'Arbitratge Laboral de la CV.  
Mode de concessió:  
Transferència a fundacions   
de la Generalitat Descripció i finalitat: Finançament de les inversions de la Fundació Tribunal d'Arbitratge Laboral de la CV.  
 Aportació Generalitat no condicionada: 12.000,00  
  
  
  
València, 6 de setembre de 2019  
  
La consellera secretària,  
MÓNICA OLTRA JARQUE